דָּרַשׁ רַבִּי יוֹסֵי הַגְּלִילִי. מַאי דִּכְתִּיב אוֹדְךָ עַל כִּי נּוֹרָאוֹת נִפְלֵיתִי נִפְלָאִים מַעֲשֶׂיךָ וְנַפְשִׁי יֹדַעַת מְאֹד. בּוֹא וּרְאֵה שֶׁלֹּא כְּמִדַּת הַקָּדוֹשׁ בָּרוּךְ הוּא מִדַּת בָּשָׂר וָדָם. מִדַּת בָּשָׂר וָדָם אָדָם נוֹתֵן זֵרְעוֹנִים בַּעֲרוּגָה כָּל אֶחָד וְאֶחָד עוֹלֶה בְמִינוֹ. וְאִלּוּ הַקָּדוֹשׁ בָּרוּךְ הוּא צָר אֶת הָעֻבָּר בִּמְעֵי אִשָּׁה. וְכֻלָּן עוֹלִין לְמִין אֶחָד: דָּבָר אַחֵר צַבָּע נוֹתֵן סַמָּנִין לְיוֹרָה. וְכֻלָּן עוֹלִין לְצֶבַע אֶחָד. וְאִלּוּ הַקָּדוֹשׁ בָּרוּךְ הוּא צָר אֶת הָעֻבָּר בִּמְעֵי אִשָּׁה כָּל אֶחָד וְאֶחָד עוֹלֶה לְמִינוֹ: 